26/08/2020 | Administración LocalMunicipal
Outes
Ordenanza reguladora do prezo público pola utilización dos servizos de conciliación da vida laboral e familiar “Outes concilia”

O Concello de Outes quere contribuír ao fomento da conciliación da vida familiar e laboral coa ampliación de servizos que axuden a veciñanza no exercicio das súas actividades e no cumprimento das súas tarefas e obrigacións. En conformidade co artigo 127, en relación co disposto no Capítulo VI do Título I do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, o Concello de Outes procede a regular mediante a presente ordenanza o establecemento dos prezos públicos, que constitúen a contraprestación económica pola utilización dos servizos de conciliación, cuxas normas reguladoras foron aprobadas a tales efectos. Esta ordenanza ten por obxecto establecer os prezos públicos pola prestación dos servizos de conciliación da vida familiar e laboral, comprendidos no Programa “Outes Concilia”, do Concello de Outes. O feito impoñible está constituído polo uso dos seguintes servizos: 1. Servizos en períodos lectivos: - Madrugadores: A disposición das familias durante todo o período lectivo do ensino infantil e de primaria, en horario de 8:00 horas ata o inicio das clases. Consiste na ampliación do horario de apertura do centro escolar, prestando atención e coidado ao alumnado con opción de almorzar no servizo. - Tardes divertidas: Consiste na ampliación do horario de saída do centro escolar en dúas horas durante o período lectivo. No caso de ser xornada partida abarcará os meses de outubro a maio. Servizo de atención lúdico educativo con opción de merendar no mesmo.2. Servizos en períodos non lectivos: - Tempo de nadal, Tempo de entroido e Tempo de Pascua: Realizaranse durante as vacacións do nadal, entroido e semana santa, en horario de 8:00 a 16:00 horas. Obradoiros de atención lúdica coa opción de almorzar e xantar. - Campamentos de Verán: Levaranse a cabo durante as vacacións de verán desde o remate do curso escolar ata o inicio do seguinte en horario de 8:00 a 16:00 horas. Consiste en actividades de ocio e tempo libre coa opción de almorzar e xantar. Estos campamentos desenvolveranse por quendas: 1ª Quenda: Desde o remate do curso escolar ata o 30 de xuño 2ª Quenda: Desde o 1 ao 15 de xullo 3ª Quenda: Desde o 16 ao 31 xullo 4ª Quenda: Desde o 1 ao 15 de agosto 5ª Quenda: Desde o 16 de agosto ao 31 de agosto 6ª Quenda: Desde o 1 de setembro ata o comezo do curso escolar - Os días do calendario laboral marcados como festivos locais, autonómicos i estatais, non se prestarán os servizos. Están obrigados ao pagamento dos prezos públicos quen se beneficie dos servizos municipais de conciliación. Entendéndose como tales as/os nais/ pais ou, no seu caso a titora/titor ou representante legal das/os menores que fagan uso dos servizos sinalados no artigo anterior. As tarifas do prezo público para cada servizo son as seguintes: Segundo as circunstancias da unidade familiar aplicaranse os seguintes descontos: 1.- Exención: A emisión dun Informe Social do departamento de servizos sociais que indique a necesidade do servizo sen que haxa posibilidades económicas para abonar o custo do mesmo conlevará a exención da cota.2.- Bonificacións: Cando asistan ao mesmo servizo varios irmáns de xeito simultáneo, o segundo irmán e sucesivos terán un desconto dun 50%. As persoas usuarias dos servizos Madrugadores e Tardes divertidas, que no mesmo mes fagan uso dos dous, terán unha bonificación do 50% no importe do segundo servizo. As mencionadas bonificacións non se aplicarán cando fagan uso dos servizos en días soltos. A obrigación de pago dos prezos regulados nesta Ordenanza nace desde que se inicie a prestación dos distintos servizos, se ben este concello poderá esixir o pago previo ao momento da inscrición segundo establezan as distintas convocatorias. O pago dos importes dos servizos de Madrugadores e Tardes divertidas con cota mensual realizarase os dez primeiros días de cada mes mediante domiciliación bancaria ou ingreso na conta bancaria do Concello de Outes designada a estos efectos. A falta de pagamento de dúas mensualidades consecutivas ou tres alternas, dará lugar a pérdida do dereito a utilización do servizo. O abono das cantidades correspondentes a días soltos farase mensualmente a mes vencido, mediante o sistema de recibo con domiciliación bancaria, previo informe do servizo de coordinación do programa. Nos servizos prestados en períodos non lectivos o prezo total ingresarase no momento da inscrición, na conta bancaria do Concello de Outes designada a estos efectos. A falta de pago suporá a suspensión na tramitación da admisión, mentres non se produza o pago efectivo non se xerará a percepción do servizo. Cando a solicitude de incorporación aos servizos de Madrugadores e Tardes Divertidas se formule unha vez iniciados ditos servizos e sexa antes do día 16 de cada mes a cota mensual será ingresada polo seu importe total. Si a solicitude de incorporación é a partir do día 16 o importe será do 50%. Cando se produzan faltas de asistencia ou ausencias, as mesmas non xerarán descontos ou deduccións da cota mensual. O alumnado que causase baixa definitiva ou temporal, non terá dereito a ningunha devolución das cantidades aportadas ata ese momento. Esta ordenanza entrará en vigor o 14 de abril do presente ano 2019, salvo que en dita data non se teñan completado os trámites legais previstos nos artigos 49 e 70 da Lei 7/1985, de 2 de abril, Reguladora das Bases de Réxime Local. Neste caso, a vixencia queda demorada ó momento no que se de cumprimento ás previsións dos anteditos artigos. Outes (A Coruña), vinte de agosto de 2020. A alcaldesa en funcións Pastora Narea Conchado